Žaloba podaná 22. júna 2022 – Cassa Centrale/EUIPO – Bankia (BANQUÌ)
(vec T-368/22)
Jazyk, v ktorom bola podaná žaloba: angličtina
Účastníci konania
Žalobkyňa: Cassa Centrale Banca - Credito Cooperativo Italiano SpA (Trento, Taliansko) (v zastúpení: J. Graffer, G. Locurto a A. Ottolini, advokáti)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: Bankia, SA (Madrid, Španielsko)
Údaje týkajúce sa konania pred EUIPO
Prihlasovateľ spornej ochrannej známky: žalobkyňa.
Dotknutá sporná ochranná známka: prihláška slovnej ochrannej známky Európskej únie BANQUÌ – prihláška č. 17 889 900.
Konanie pred EUIPO: námietkové konanie.
Napadnuté rozhodnutie: rozhodnutie prvého odvolacieho senátu EUIPO z 11. apríla 2022 vo veci R 1318/2021-1.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie, ktorým sa označenia vyhlásili za odlišné a ktorým sa vyhovelo prihláške, proti ktorej bola podaná námietka,
uložil žalovanému povinnosť znášať trovy tohto konania.
Uvádzaný žalobný dôvod
Porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.
____________